Cholerikas
Cholerikas (gr. χολή = tulžis) – vienas iš keturių pagrindinių temperamento tipų. Cholerikams būdinga greitai atsirandantis stiprus ir pastovus emocinis jaudrumas. Jie gali greitai suirzti ir prarasti savitvardą, labai judrūs. Taip pat cholerikai yra energingi, greitai priima sprendimus, nekantrūs. Kartais gali būti agresyvūs, jiems būdingi staigūs emociniai protrūkiai. Jų jausmai itin stipriai atsispindi mimikoje, taip pat pantomimikoje ir kalboje. Terminas „cholerikas“, kaip ir likusieji 3 pagrindiniai temperamento tipai, pirmąkart aprašyti Hipokrato.